שם טוב לוי

שם טוב לוי (נולד ב-4 בפברואר 1950) הוא זמר, פסנתרן, חלילן, מעבד, מפיק ומלחין ישראלי, מהמשפיעים בתרבות הישראלית, מחלוצי הרוק המתקדם בישראל. ידוע בשיתופי הפעולה שלו עם אריק איינשטיין, ובחברותו בלהקות "קצת אחרת" (עם שלמה גרוניך ושלמה יידוב) וב"צליל מכוון" (עם יצחק קלפטר ושלמה יידוב). לוי הוא זוכה פרס אקו"ם למפעל חיים. במהלך הקריירה הארוכה שלו, הוציא לוי אלבומי סולו הנחשבים לאבני דרך במוזיקה המתקדמת בישראל, לצד עבודה עם מוזיקאים רבים, ובהם אריק איינשטיין, אסתר עופרים, יהודית רביץ, שלמה יידוב, יצחק קלפטר, עפרה חזה, שלמה גרוניך ורבקה זהר. לוי נולד בשכונת שעריים שברחובות להורים מבולגריה. הוא החל ללמוד נגינה על חליל צד בגיל 13, אצל החלילן סרג'יו פיידמן. בהמשך רכש את השכלתו המוזיקלית המקצועית בבית הספר למוזיקה ע"ש בוכמן-מהטה, באוניברסיטת תל אביב ובמכללת ברקלי למוזיקה שבבוסטון, ארצות הברית. את דרכו המקצועית החל לוי כחלילן בלהקת פיקוד המרכז, בתוכניותיה "רד אלינו לבקעה" (1969) ו"ליד הירדן" (1970), לצידם של שלמה בראבא, ניצה שאול, עמרי ניצן, שלומית אהרון, אפרת לביא, דורון סלומון, גליה ישי. בשנת 1972 הלחין לוי שניים משירי אלבומו של אריק איינשטיין "יסמין": "שיר של אחרי מלחמה" למילים של איינשטיין ו"דון קישוט" למילים של יהונתן גפן. שיתוף פעולה ראשוני זה הביא בעשורים הבאים ליציאתם של מספר אלבומים משותפים לאיינשטיין וללוי. באלבומו הבא של איינשטיין, "ארץ ישראל הישנה והטובה", עיבד לוי את כל השירים, למעט שני שירים שהוקלטו שנה קודם לכן עם להקת הצ'רצ'ילים, וכמו כן הלחין את הלהיט "יכול להיות שזה נגמר" למילים של יהונתן גפן. בשנת 1973, בעת מלחמת יום הכיפורים, הלחין לוי את שירו של יהונתן גפן "הנסיך הקטן", שאותו מצא בטורו של גפן במעריב. ב-1974 השתתף באלבומו של אריק איינשטיין "סע לאט" בנגינה על פסנתר ובעיבודי מיתרים. בשנים 1974–1975 היה לוי חבר בהרכב "קצת אחרת" לצד שלמה גרוניך ושלמה יידוב. בין השירים המוכרים שביצע ההרכב ללחניו היו "הנסיך הקטן" ו"קטע שמי". ב-1976 יצא אלבומו הראשון של לוי כסולן, "מצב רוח", מתוכו בלט השיר "שירי סוף הדרך" שהלחין למילותיה של לאה גולדברג. בשנת 1977 השתתף לוי יחד עם עוד חמישה מוזיקאים, ובהם יהודית רביץ ועדי רנרט, בלהקת "ששת". בין השירים המוכרים באלבומה של הלהקה היו "סמבה ברגל שמאל" (יעקב גלעד/יהודית רביץ), "ענבלים" ("בדרך הגדולה") (נתן אלתרמן/שם טוב לוי) ו"בלילות הסתיו" (דוד פוגל/שם טוב לוי). באותה שנה הלחין ועיבד לוי למילותיו של מאשה קלו את שיר "כוכב מטייל" שביצע דודו זכאי בפסטיבל שירי הילדים השמיני. בשנת 1979 חבר לוי למוזיקאים יצחק קלפטר ושלמה יידוב, ויחד הם יצרו את השלישייה "צליל מכוון". אלבום הלהקה, שנקרא בפשטות "צליל מכוון", כלל להיטים רבים. השירים שאותם תרם לוי לאלבום הם "(סמבה) סיפורו של יום" (שם טוב לוי וצפנת לוי/שם טוב לוי), "יכול להיות שזה נגמר" (יהונתן גפן/שם טוב לוי), "בלדה לאיו" (צפנת לוי/שם טוב לוי) ו"בלילה" (אברהם חלפי/שם טוב לוי. אין להתבלבל בין השיר הזה לשיר "בלילה" של טהרלב/קלפטר, שאותו עיבד שם טוב לוי וביצעו קלפטר ויעל לוי בפסטיבל הזמר והפזמון שנערך ב־1980). באותה שנה גם הלחין ועיבד את פסקול הסדרה התיעודית עמוד האש, וניצח על התזמורת שביצעה את המנגינה בסדרה. ב-1981 הוציא את תקליטו השני כסולן, "התעוררות". בין השירים המוכרים באלבום היו "התעוררות", "סמבה צ'יק" (שהוקדש לפסנתרן הג'אז האמריקאי צ'יק קוריאה), "שובי לביתך" שכתבה דליה רביקוביץ ונעימת הפתיחה של סדרת הטלוויזיה "עמוד האש". בהקלטות האלבום השתתפו מלבד לוי, גם אלונה טוראל בפסנתרים, דריו מלכי בסינטיסייזר, מורדי פרבר בגיטרות, מיקי שביב בגיטרה בס, מאיר ישראל בתופים וכלי הקשה, להקת "ברור חיל" בכלי הקשה ברזילאיים ונגנים נוספים. בשנת 1982 הקליט לוי את האלבום "ארץ שמש" יחד עם דפנה ארמוני, אפרים שמיר ומזי כהן. האלבום כלל שירים מצליחים כ"הידעת את הדרך", "גב אל גב", "נמה יפו" וחידוש ל"בין נהר פרת ונהר חידקל" של חיים נחמן ביאליק. במאי 1983 הוציא לוי עם שלמה גרוניך את "אלבום משפחתי", שנקרא כך משום שהשניים היו נשואים באותה עת לאחיות צפנת ירון ונירית ירון. לוי הלחין וביצע באלבום את השירים "בלילות הסתיו" ו"תנו אהבה", ואת הקטעים הכליים "ריקוד ההוביטים" ו"הלב נפתח". בשנים 1983–1985 עיבד והפיק מוזיקלית את אלבומיה של עפרה חזה "שירי מולדת" ו"שירי מולדת ב'", והלחין את להיטה "גורל אחד". בספטמבר 1986 הוציא את האלבום "נעימות מולדת", שכלל גירסות אינסטרומנטליות לשירים שעיבד לחזה במסגרת הפרויקט "שירי מולדת". בשנת 1984 חבר לוי לראשונה מזה עשור לזמר אריק איינשטיין, ליצירת האלבום "פסק זמן". לוי הלחין את כל עשרת שירי האלבום למילותיו של איינשטיין, למעט השיר "יעקב ועשיו" שאת מילותיו חיבר חיים נחמן ביאליק. שירים בולטים באלבום מתוך האלבום: "הוא חזר בתשובה", "פסק זמן", "שלוש ארבע לעבודה" ו"זה בראש שלך". את יציאת האלבום ליוותה תוכנית טלוויזיה ששודרה בטלוויזיה הישראלית. צוות הנגנים באלבום כלל את יצחק קלפטר, אלון אולארצ'יק, מאיר ישראל ומשה לוי. לוי עצמו ניגן באלבום על קלידים, חליל ושר קולות. בהמשך העשור המשיך לוי להתארח באלבומיו של איינשטיין, ובהם האלבום "הייתי פעם ילד". ב-1987 הפיק לוי את אלבומה של רבקה זהר "עבריה", עיבד את רוב שיריו ואף הלחין שלושה מהם. במרץ 1988 יצא אלבומו של לוי "שוחד", שבו נכללו השירים "נח" ו"פתרון זמני". בהקלטות השתתפו מלבד לוי גם יצחק קלפטר בגיטרות, אלון אולארצ'יק בבס, ז'אן פול זימבריס בתופים וכלי הקשה, משה לוי בסינתיסייזרים גרי אקשטיין בתיכנות תופים ונגנים נוספים. ב-1992 יצא אלבום אוסף של לוי "שירים נבחרים", וב-1995 הוציא שני אלבומים של קטעים אינסטרומנטליים: "בשביל הנשמה" שהוקלט בהופעה חיה וכלל עיבודים חדשים למוזיקה שהלחין בעבר ו"מוזיקה מהסרטים", שכלל מוזיקה שהלחין לסרטי קולנוע ישראליים. באותה שנה הוציא גם אלבום משותף עם אריק איינשטיין, "יש בי אהבה", שהוא תוצר של סדרת הקלטות מהשנים 1991–1994. בלטו באלבום עיבודיו לשיר הנושא, "בגללך", סע לאט ב'", ו"לבכות לך". שנה לאחר מכן הוציא לוי עם אריק איינשטיין את האלבום "קצת לקחת חזרה", שבו עיבד והפיק מוזיקלית את כל השירים, למעט שני שירים שעיבד יוני רכטר. אלבום זה הכיל בעיקר חידושים לשירי עבר מהזמר העברי. ב-1997 יצא אלבומו של אריק איינשטיין "לאן פרחו הפרפרים" שאת מרבית שיריו עיבד לוי, וכן ניגן בהקלטות בפסנתר, קלידים, אקורדיון וחלילית. ב-1999 הוציא לוי את האלבום "99'", שבו נכלל השיר "באה מוזיקה" בדואט עם ארקדי דוכין, לו צולם גם קליפ. בפברואר 2005 הוענק ללוי פרס על מפעל חיים למלחין מטעם אקו"ם. מנימוקי השופטים: שם טוב לוי הוא מלחין, שרמת הדיוק בהלחנה שלו מפתיעה ומפעימה כאחד. ליבו לא נגרר אחר אופנות ואחר מוזיקה משתלחת ורגעית. משנות השבעים ואילך יצר שם טוב לוי, רצף עשיר ופורה של יצירה, שהמאפיין המרכזי שלו הוא הלחנה מורכבת, אך עם זאת ישירה, המדברת אל תוך הלב ומרגשת. בשנת 2007 הוציא לוי עם ההרכב "אנסמבל שם־טוב לוי" את האלבום "תחנות רוח". האלבום משלב ג'אז, מוזיקה ים-תיכונית, מוזיקה בלקנית ובארוק, וכולל קטעים אינסטרומנטליים לצד שיריו של לוי. בשנת 2010 הוציא יחד עם ההרכב את האלבום "בן אדמה". על אף שניתן להגדיר את סגנונות המוזיקה של האלבום כדומים לסגנונות שבקודמו, באלבום זה שם לוי דגש על פיוטים ושירת ימי הביניים. נכללים באלבום זה לחנים שלו למילים של ר' אברהם אבן עזרא ("אַשְׁכִּים לְבֵית הַשַׂר") ור' יהודה הלוי ("בֶּן אֲדָמָה") וכיוצא בזה. בשנת 2014 בשותפות עם הרב דוד מנחם העלה מופע במסגרת פסטיבל הפיוט סביב דמותו ויצירותיו של הרמח"ל בשם "הבחור מפאדובה". בשנת 2015 חבר שם-טוב לאבי לייבוביץ ותזמורת הג'אז הישראלית, תזמורת בעלת שם עולמי בתחום הג'אז, ויחד הוציאו את האלבום "בחברה טובה". האלבום התבסס על מופע שהעלו בעבר האורקסטרה עם לוי ובו עיבודים חדשים לשירים מובחרים של לוי מכל השנים. נשוי להילה, עובדת סוציאלית, ולהם שני ילדים. מתגורר בתל אביב. מצב רוח, 1976 מהדורת דיסק (כולל חידוש לשיר "דון קישוט" בביצוע לוי, ארקדי דוכין ואריק איינשטיין), 1994 מהדורה מחודשת, 2008 התעוררות, 1981 מהדורת דיסק (מסדרת "מבראשית" של הד ארצי), 2005 טווס הזהב - קטעים אינסטרומנטליים, 1984 נעימות מולדת, 1986 שוחד, 1987 בשביל הנשמה (אינסטרומנטלי), 1995 99, 1999 קצת אחרת (עם שלמה גרוניך ושלמה יידוב), 1974 ששת, 1977 מהדורה מיוחדת (מסדרת "סימני דרך" של אן אם סי, הכוללת את פסקול הסרט "מסע אלונקות"), 2007 צליל מכוון (עם שלמה יידוב ויצחק קלפטר), 1979 תחנות רוח, 2007 בן אדמה, 2010 שם יש, 2016 ארץ ישראל הישנה והטובה (עם אריק איינשטיין), 1973 ילדים (עם אריק איינשטיין), 1976 ארץ שמש - שירים בין מזרח למערב (עם דפנה ארמוני, מזי כהן ואפרים שמיר), 1982 אלבום משפחתי (עם שלמה גרוניך), 1983 פסק זמן (עם אריק איינשטיין), 1984 תוצרת הארץ (עם אריק איינשטיין), 1985 יש בי אהבה (עם אריק איינשטיין), 1995 קצת לקחת חזרה (עם אריק איינשטיין), 1996 לאן פרחו הפרפרים (עם אריק איינשטיין), 1997 Ever After (של להקת סנהדרין), 2011 בחברה טובה (עם "אבי ליבוביץ' והאורקסטרה"),2015 מסע האלונקות 1977 מוזיקה מהסרטים 1995 רומן בהמשכים (1985) הגמל המעופף הקיץ של אביה סיפור שמתחיל בלוויה של נחש אחותו של הנריק אהבתה האחרונה של לורה אדלר עמוד האש כיכר החלומות, 2001 מוזיקה מתוך הסרט בית"ר פרובנס, 2002 שירים נבחרים (כולל חידוש ל"שיר של אחרי מלחמה" בביצוע סולו של לוי), 1992 המיטב, 2012 "הוא יצא" (שיר ראשון שהוקלט ללחנו של לוי, אותו ביצעה מירי אלוני בפסטיבל הזמר והפזמון תשל"א), 1971 "לעבודה ולמלאכה" (חידוש לשירו של חיים נחמן ביאליק, בלחן נחום נרדי, אותו ביצע לוי במסגרת הרכב ההופעות "קולות שלובים"), 1986 "כתונת פסים" (שיר שהיה חלק ממסע הסברה של משרד הקליטה בו השתתף לוי עם אמנים רבים), 1995 לו באת – נשים שרות שם טוב לוי, 2006 "אני חבצלת השרון" (שיר בביצוע מקהלת העפרוני שלוי הלחין ועיבד), 2007 הקוף, 1978 שרגא קטן, 1978 חשמלית ושמה תשוקה, 1978 משחיז הסכינים הסיני מלאכת החיים, 1999 ז'אקו מסע אלונקות (עם להקת ששת), 1977 שרגא קטן, 1978 לא לעלות יותר, 1979 יומן (דוקומנטרי), 1983 רומן בהמשכים, 1985 אחותו של הנריק, 1987 הקיץ של אביה, 1988 אהבתה האחרונה של לורה אדלר (זוכה פרס אופיר - המלחין הטוב ביותר), 1990 כמו גדולים (עם מיקי גבריאלוב ויוני רכטר), 1991 כבלים (עם מיקי גבריאלוב, יצחק קלפטר ויוני רכטר), 1992 כמו גדולים 2 (עם יוני רכטר), 1993 סיפור שמתחיל בלוויה של נחש, 1993 הגמל המעופף, 1994 גול עצמי (סרט קצר), 1996 כיכר החלומות (זוכה פרס אופיר - המלחין הטוב ביותר), 2001 מסע אחרון של שתיקה (דוקומנטרי), 2001 איש החשמל, 2001 בית"ר פרובנס (זוכה פרס אופיר - המלחין הטוב ביותר), 2002 אירוסי דמים (דוקומנטרי), 2004 פרו ורבו (דוקומנטרי), 2005 הבודדים, 2009 בעין הסערה (דוקומנטרי), 2011 עמוד האש, 1981 עגול עבדי השם (במסגרת שיעור מולדת), 2002 הנשיא (דוקומנטרי), 2011 מדיה וקבצים בנושא שם טוב לוי בוויקישיתוף שם טוב לוי, במסד הנתונים הקולנועיים IMDb (באנגלית) שם טוב לוי, באתר שירונט שם טוב לוי, באתר AllMusic (באנגלית) שם טוב לוי, באתר MusicBrainz (באנגלית) שם טוב לוי, באתר Discogs (באנגלית) שם טוב לוי, באתר Tab4u שם טוב לוי, באתר MOOMA (בארכיון האינטרנט) אורי ברייטמן, ראיון עומק ביוגרפי - רוק מתקדם, ינואר 2006 איריס קול, ריאיון איכותי עם שם טוב לוי: "מוזיקה זו העבודה שלי - אני מנגן וגם כותב המון", באתר רדיו ללא הפסקה, 9 בפברואר 2011 רועי בהריר, תחנות רוח: אבני הדרך התרבותיות של שם טוב לוי, באתר nrg‏, 14 באפריל 2012 בן זילכה, חליל הקסם: האוסף של שם טוב לוי מדגיש את המורכבות המרתקת שלו, באתר nrg‏, 20 ביוני 2012 נחום מוכיח, שב לביתה: שם טוב לוי במחווה לדליה רביקוביץ', באתר nrg‏, 6 במרץ 2014 מתן שירם, ‏שם טוב לוי: "יש מנגינות שלא רשומות באף מקום מלבד בזיכרון שלי", באתר גלובס, 1 ביוני 2014 יעקב לויתם, תזכרו את השם, באתר ישראל היום, 30 בינואר 2015 nrg תרבות, איך נשמע אלוהים? תחנות תרבות עם שם טוב לוי, באתר nrg‏, 18 בנובמבר 2015 נדב מנוחין‏, קשוב מאוד 155: זה מה יש - שיחה עם שם טוב לוי לרגל אלבומו החדש, באתר וואלה, 29 בנובמבר 2016 שיר זיו, "הקשר עם אריק היה הרבה יותר חזק מכפי שידעתי", באתר ישראל היום, 19 ביולי 2018 יואב גינאי משוחח עם שם טוב לוי בתוכנית "לגעת ברוח", בערוץ ה-YouTube של רשות השידור שם טוב לוי באסופת "מלחיני משוררים ישראלים" בעריכת דודו אלהרר, האתר של נילי דגן מראיין יואב קוטנר, תיעוד יוצרים של מפעל הפיס עם יואב קוטנר - שם טוב לוי (הגרסה הארוכה), באתר youtube, ‏שישה בפברואר 2019 אחיו של אמן הקלרינט, גיורא פיידמן גבע קרא עוז, יותר עדיף שם טוב, באתר ynet, 15 במרץ 2005